Document ID: 32007R0544

32007R0544
L 129/10
SLUŽBENI LIST EUROPSKE UNIJE
16.05.2007.
UREDBA KOMISIJE (EZ) br. 544/2007
od 16. svibnja 2007.
o odobravanju izmjena koje nisu manje u specifikaciji za naziv upisan u registar zaštićenih oznaka izvornosti i zaštićenih oznaka zemljopisnog podrijetla (Baena (ZOI))
KOMISIJA EUROPSKIH ZAJEDNICA,
uzimajući u obzir Ugovor o osnivanju Europske Zajednice,
uzimajući u obzir Uredbu Vijeća (EZ) br. 510/2006 od 20. ožujka 2006. o zaštiti oznaka zemljopisnog podrijetla i oznaka izvornosti poljoprivrednih i prehrambenih proizvoda (1), a posebno njezin članak 7. stavak 4. prvi podstavak,
budući da:
(1)
U skladu s prvim podstavkom stavka 1. članka 9. te člankom 17. stavkom 2. Uredbe (EZ) br. 510/2006, Komisija je razmotrila zahtjev Španjolske za odobrenje izmjene specifikacije zaštićene oznake izvornosti „Baena” registrirane Uredbom Komisije (EZ) br. 1107/96 (2).
(2)
Budući da dotična izmjena nije manja u smislu članka 9. Uredbe (EZ) br. 510/2006, Komisija je objavila zahtjev za izmjenu u Službenom listu Europske unije kako je predviđeno člankom 6. te Uredbe (3). Budući da Komisiji nije dostavljen nijedan prigovor u smislu članka 7. Uredbe (EZ) br. 510/2006, izmjenu je potrebno odobriti,
DONIJELA JE OVU UREDBU:
Članak 1.
Specifikacija za oznaka izvornosti „Baena” mijenja se u skladu s Prilogom II. ovoj Uredbi.
Članak 2.
Sažetak glavnih točaka specifikacije naveden je u Prilogu II. ovoj Uredbi.
Članak 3.
Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 16. svibnja 2007.

Labels: 3
17
18
6